Så lenge hesten din har fire bein og kan bære rytter så kan du selvfølgelig begynne med westernridning! Ja, selv om hesten din ikke kan bære rytter så finnes det leieklasser på de fleste stevnene også. Både quarter og paint er mye brukt innenfor westernridning fordi de i lang tid har blitt avlet for disse grenene. I dag ser du ulike typer quarterhester spesifikt avlet for sin gren innen western også. En reininghest for eksempel ser helt annerledes ut enn en pleasurehest. Likevel kan alle grener gjennomføres av alle raser og på WRAN sine stevner og arrangementer er det som oftest en god blanding av raser.